August Bade

August Herman Bade (7. huhtikuuta 1832 Tallinna – 12. maaliskuuta 1906 Pietari) oli Virossa syntynyt suomalainen insinööri, tehtailija ja valtiopäivämies.

Bade kävi reaalikoulua Tallinnassa ja Helsingissä sekä harjoitti ammattiopintoja Venäjällä, Ruotsissa, Saksassa, Ranskassa ja Englannissa. Hän oli naimisissa tehtailija Oskar Peter Osbergin sisaren Marie Adelheid Osbergin (1840–1917) kanssa, omistaen vaimonsa veljen Oskar Peter Osbergin kanssa Helsingin Sörnäisissä toimineen konepajayhtiö Osberg & Baden. Bade muutti vuonna 1882 Venäjälle, jossa hän toimi Nobel-veljesten öljy-yhtiön yli-insinöörinä ja oli myöhemmin pietarilaisen M. Bade & Co-kauppaliikkeen osakkaana.

Bade oli Helsingin kaupunginvaltuuston jäsen 1875–1877 ja edusti Helsinkiä porvarissäädyssä valtiopäivillä 1877–1878.

Lähteet 

Suomalaiset insinöörit
Suomalaiset yrittäjät
Suomen suuriruhtinaskunnan porvarissäädyn valtiopäivämiehet
Helsingin kaupunginvaltuutetut
Vuonna 1832 syntyneet
Vuonna 1906 kuolleet